ACDP hof toe oor Covid-19-entstof vir kinders | Maroela Media
Die ACDP sê Woensdag die Suid-Afrikaanse Reguleringsowerheid vir Gesondheidsprodukte (Sahpra) en die departement van gesondheid die stryd in die hooggeregshof aan oor 'n besluit om die Covid-19-entstof aan kinders tussen 12 en 17 jaar oud beskikbaar te stel.
Die party voer aan dat kinders nie 'n werklike risiko het om siek te word van Covid-19 nie en dat selfs die waarnemende direkteur generaal van gesondheid nie wil bekendmaak of hy sy kinders sal laat inent nie.
Die party het op 21 September vanjaar gevra vir inligting oor die toestemming wat gegee is vir die "eksperimentele verspreiding" van die entstof, maar sê hy het 30 dae later steeds geen terugvoer ontvang nie. Die departement het daarna 'n aankondiging gedoen dat die entstof voortaan vir kinders tussen 12 en 17 beskikbaar gestel gaan word en dat hulle 'n dosis van die Pfizer-produk genaamd "Comirnaty" kan ontvang.
Die ACDP het op 19 Oktober opnuut geëis dat die departement die program vir dié ouderdomsgroep opskort en het aangevoer dit is "teenstrydig met die beste belange van kinders, en dat kinders gebruik word as 'n skild om die volwasse samelewing te beskerm, terwyl die volwasse samelewing inderwaarheid kinders moet beskerm".
Die organisasie Free the Children Save the Nation het daarna appèl teen Sahpra se besluit aangeteken. Die groep het ook kapsie gemaak teen proewe op kinders so jonk as ses maande oud, wat hulle as die samelewing se kwesbaarste bestempel.
Die departement het ten spyte van die appèl voortgegaan met die verspreiding van die entstof en die departement het tot 21 Oktober gehad om 'n geskrewe onderneming te gee dat hy die entstofprogram vir kinders opskort, hangende die appèl. Sou hy dit nie doen nie, sal 'n dringende hofaansoek ingedien word om die departement te dwing om die verspreiding hangende die appèl te staak.
Die ACDP sê nie die departement of Sahpra het gereageer nie, terwyl die waarnemende direkteur-generaal van gesondheid, dr. Nicholas Crisp, "hom nie verbind het daartoe om sy eie dogter te laat inent nie".
Sahpra het op 26 Oktober met Free the Children Save the Nation vergader, maar het 30 dae later steeds geen besluit oor die inentings gemaak nie en die organisasie het hom tot die hof gewend.
Dié aansoek word Woensdag in die Pretoriase hooggeregshof aangehoor.
Free the Children voer onder meer aan dat "die mediese wetenskap saamstem dat kinders wesenlik geen risiko vir ernstige siekte of sterfte het wanneer hulle SARS-COV-2 opdoen nie en dat daar geen behoefte is om kinders teen SARS-COV-2 vir hul eie beskerming of veiligheid in te ent nie".
Die organisasie beweer voorts die inenting van kinders ingevolge noodgebruiktoestemming, of die doen van proewe op kinders om die doeltreffendheid van entstof teen die koronavirus te toets, "kan nooit in die beste belang van kinders wees nie".
"Daar is toenemende bewyse dat kinders wat die entstof ontvang entstofbeserings opdoen of selfs sterf, veral van miokarditis (inflammasie in die hart). Volgens kundigheidsbewyse styg die dodetal in die VK, die VSA en Israel, onder kinders, veral seuns, wat ingeënt word."
Ja hierdie regering is nie net rasmal nie maar nou ook entstof mal geword. As ek nog kinders in hierdie ouderdomsgroep gehad het sou ek ook nie toegelaat het dat hulle die inenting ontvang nie.
Ek sal definitief nie laat my klein kinders die ent stof kry nie, as ons so siek geword het van dit dink net hoe dit die kleintjies gaan affekteer.
Dis seker n persoonlike keuse maar ek is nie spyt dat beide my kinders die entsof gekry het nie, geen newe effekte gehad nie. Dit is in elk geval n vereiste dat kinders ingeent moet wees om oorsee te kan reis
Jy moet ingeteken wees om te stem9-20Jy moet ingeteken wees om te stem
As jy net wil die entstof vir jou kinders laat kry om te kan reis laat dit my bedenkinge kry oor mense se oordeel